(Muzika)
Ove pčele su u mom dvorištu u Berkliju u Kaliforniji.
Do prošle godine, nikada nisam držao pčele,
ali Nacionalna geografija me je zamolila da fotografišem prilog o njima
i odlučio sam, kako bih napravio uverljive slike,
da treba i sam da držim pčele.
Kao što možda znate,
pčele oprašuju jednu trećinu naših useva
i u poslednje vreme im je prilično teško.
Kao fotograf, želeo sam da istražim kako ovaj problem zapravo izgleda.
Pokazaću vam šta sam otkrio tokom prošle godine.
Ovo čupavo malo stvorenje
je mlada pčelica koja je izmilela napola iz svog legla
a pčele trenutno imaju posla sa nekoliko različitih problema,
uključujući pesticide, zaraze i gubitak staništa,
ali najveća pretnja im je parazitska grinja iz Azije,
Varroa destructor.
A ova grinja veličine čiode se prikrade mladim pčelama
i isisava njihovu krv.
Ovo na kraju uništava košnicu
jer slabi imuni sistem pčela
i čini ih još podložnijim stresu i bolestima.
Pčele su najosetljivije
kada se razvijaju unutar svojih ćelija legla
i želeo sam da znam kako taj proces zaista izgleda
pa sam zajedno sa laboratorijom za pčelarstvo na Univerzitetu Dejvis,
otkrio kako da uzgajam pčele ispred fotoaparata.
Pokazaću vam prvi 21 dan u životu pčele
sabijen u 60 sekundi.
Ovo je jaje pčele koje se leže u larvu
i sveže izležene larve plivaju u svojim ćelijama,
hraneći se belom tečnošću koju za njih luče pčele dadilje.
Onda polako počinju da se razlikuju njihove glave i tela
dok se transformišu u pupe.
Evo istog tog procesa pupljenja
i zapravo možete da vidite kako grinje trčkaraju po ćelijama.
Onda se reorganizuje tkivo u njihovim telima
i polako se razvija pigment u njihovim očima.
Poslednji korak procesa je taj da se njihova koža smežura
i narastu im dlake.
(Muzika)
Dakle - (Aplauz)
Kako možete videti na polovini tog snimka,
grinje su trčale oko malih pčela,
a pčelari obično rešavaju problem sa ovim grinjama
tako što košnice prskaju hemikalijama.
Na duge staze, to su loše vesti,
tako da istraživači rade na pronalaženju alternativnih rešenja
kako bi se kontrolisale ove grinje.
Ovo je jedno od tih rešenja.
To je eksperimentalni program uzgoja u Laboratoriji za pčele
Ministarstva poljoprivrede SAD u Baton Ružu
a ova kraljica i njene pčele sluge deo su tog programa.
Istraživači su otkrili da neke od pčela
imaju prirodnu sposobnost borbe protiv grinja,
pa su krenuli da uzgoje vrstu pčela koja je otporna na grinje.
Ovo je potrebno da bi se pčele uzgajale u laboratoriji.
Kraljica koja je nevina se uspava
i onda veštački oplodi koristeći ovaj precizni instrument.
Ovaj zahvat istraživačima dozvoljava
da kontrolišu tačno koje pčele se ukrštaju
ali postoji kompromis kada imate ovoliko kontrole.
Uspeli su da stvore pčele koje su otporne na grinje
ali su u tom procesu te pčele počele da gube svojstva
poput nežnosti i mogućnosti da čuvaju med,
pa kako bi zaobišli taj problem,
ovi istraživači sada sarađuju sa komercijalnim pčelarima.
Ovo je Bret Adi koji otvara jednu od svojih 72 000 košnica.
On i njegov brat vode najveću pčelarsku operaciju na svetu,
i Ministarstvo poljoprivrede SAD ubacuje svoje pčele otporne na grinje u operaciju
nadajući se da će vremenom
moći da odaberu pčele koje su ne samo otporne na grinje,
već zadržavaju i ostale osobine koje ih čine korisnim za nas.
Kada se to tako kaže,
ispada kao da manipulišemo pčelama i iskorišćavamo ih,
ali istina je da to radimo već hiljadama godina.
Uzeli smo ovo divlje stvorenje i stavili smo ga u kutiju,
praktično smo ga pripitomili,
i to je prvobitno bilo zbog toga da bismo skupljali njihov med,
ali smo tokom vremena počeli da gubimo prirodne oprašivače
i divlje oprašivače
i sada postoje mnoga mesta gde divlji oprašivači
ne mogu više da zadovolje potražnju naše poljoprivrede
tako da su ove ukroćene pčele postale ključni deo našeg sistema hrane.
Kada ljudi pričaju o spašavanju pčela,
moje tumačenje toga
je da moramo da sačuvamo našu vezu sa pčelama,
a kako bismo našli nova rešenja,
moramo da razumemo osnovnu biologiju pčela
kao i efekte stresora koje ponekad ne možemo da vidimo.
Drugim rečima, moramo da pčele razumemo izbliza.
Hvala vam.
(Aplauz)